"TopTV mag porno wys", sê advokaat | Maroela Media
Beeld berig dat 'n openbare verhoor Donderdag by Okasa se kantoor in Sandton gehou is. Advokaat Steven Budlender het tydens die verhoor gesê Okasa het nie die reg om die stasie te verbied om die betalende kanale van die buiteland uit te saai nie.
"Dit maak nie saak wat ek, die Okosa-raad, enige politieke party of organisasie oor pornografie op TopTV dink nie. By regte het Okasa nie die mag om TopTV 'n lisensie te weier nie; inteendeel, dit sal eintlik ongrondwetlik wees as toestemming weerhou word," het Budlender gesê.
TopTV het vroeër vanjaar 'n regspan aangestel om te veg om regte te bekom om Playboy, Desire en Private Spice tussen 20:00 en 05:00 te vertoon. Eddie Mbalo, TopTV se hoofuitvoerende beampte, het erken dat hulle hoop dit meer intekenaars sal lok, aangesien die maatskappy finansiële probleme het.